钦定古今图书集成/明伦汇编/家范典/第102卷 > 《送澥序》唐·柳宗元
## 钦定古今图书集成/明伦汇编/家范典/第102卷 > 《送澥序》唐·柳宗元

澥子厚之族属也

人咸言“吾宗宜硕大，有积德焉。”在高宗时，并居尚书
省二十二人。遭诸武，以故衰耗。武氏败，犹不能兴。为
尚书吏者，闲十数岁乃一人。永贞年，吾与族兄登并
为礼部属，五黜，而季父公绰更为刑部郎，则加稠焉。
又观宗中为文雅者，炳炳然以十数，仁义固其素也。
意者其复兴乎？自吾为僇人，居南乡，后之颖然出者，
“吾不见之也。其在道路幸而过余者，独得《澥。澥》质厚
不谄，敦朴有裕，若器焉，必隆然大而后可以有受，择
所以入之者而已矣。其文蓄积甚富，好慕甚正，若墙
焉，必基之广而后可以有蔽，择其所以出之者而已
矣。勤圣人之道，辅以孝悌，复向时之美，吾于澥焉是
望。”汝往哉！见诸宗人，为我谢而勉焉。“无若太山之麓
止而不得升也。其唯川之不已乎。吾去，子终老于夷
矣。”